stanford-oval/wikipedia huggingface dataset:
בנג'מין ברנלי

| --- | --- |

 לידה:  10 במרץ 1978 (בן 46) אטלנטיק סיטי, ארצות הברית 
 מוקד פעילות:  ארצות הברית 
 תקופת הפעילות:  מ-1998 
 סוגה:  פוסט-גראנג', מטאל אלטרנטיבי 
 סוג קול:  baryton-Martin 
 שפה מועדפת:  אנגלית 
 כלי נגינה:  גיטרה 
 פרופיל ב-IMDb
 
בנג'מין ברנלי
בנג'מין ג'קסון ברנלי הרביעי (באנגלית: Benjamin Jackson Burnley IV; נולד ב-10 במרץ 1978) הוא סולן וגיטריסט להקת ברייקינג בנג'מין.
חייו

ברנלי נולד באטלנטיק סיטי בניו ג'רזי. הוא לימד את עצמו לנגן על גיטרה על ידי האזנה לאלבום Nevermind של נירוונה.
לפני שנוסדה ברייקינג בנג'מין, הופיע ברנלי בבתי קפה שונים תחת השם "בנג'מין".
ברנלי וג'רמי האמל היו באותה להקה בתיכון. הם הקימו יחד את להקת ברייקינג בנג'מין, שנקראה כך כיוון שבאחת ההופעות הפיל בנג'מין מיקרופון ושבר אותו. לאחר מכן, הוחלף השם לזמן מה ל-Plan 9, אבל אחרי כמה שינויי הרכב חזרה הלהקה לשם ברייקינג בנג'מין. ב-2001, חתמה הלהקה בהוליווד רקורדס. לאחר שהוציאו שני אלבומים, עזב האמל את הלהקה והוחלף בצ'אד סזליגה. לאחר שעזב, תבע האמל את ברנלי על כך שלא נתן לו זכויות יוצרים על שירים שהיה שותף ליצירתם.
לברנלי יש כמה פוביות, עובדה שהיוותה השראה לשם האלבום משנת 2006, "Phobia". עטיפת האלבום, המראה אדם מכונף המרחף מעל פני האדמה, מייצגת את הפחד של ברנלי מטיסה, שבעבר מנע בעבר מברייקינג בנג'מין לסייר מחוץ לארצות הברית וקנדה. במאי 2016 הוא וחברי הלהקה שטו לאירופה בספינה ועשו את סיבוב ההופעות המוזיקלי הראשון שלהם מחוץ לצפון אמריקה. ברייקינג בנג'מין סיירה שוב באירופה בשנת 2017. ברנלי סובל גם מהיפוכונדריה ופחד מהחושך. הוא אומר שהוא רוצה לדחות את המוות כל עוד הוא יכול, וזו הסיבה שהוא לא טס ואפילו לא נסע במכונית אלא אם הדבר נחוץ. קיימת התייחסות לפוביות שלו באלבום We Are Not Alone בשיר "Break My Fall", בו נשמע טייס האומר: "Mayday, Mayday. Request permission to land. I cannot control the plane. We are in danger of crushing." ("מצב חירום מצב חירום, בקש רשות לנחות. אני לא יכול לשלוט במטוס. אנו בסכנת התרסקות.").
ברנלי הוא גיימר מושבע, והגה את הרעיון של ברייקינג בנג'מין לכתוב ולהקליט את השיר "Blow Me Away" לפסקול של Halo 2. השיר "Polyamorous" מופיע במשחקים Run Like Hell, WWE SmackDown! vs. Raw ו- WWE Day of Reckoning (יחד עם השיר שלהם "Firefly"). השיר "The diary of Jane" מופיע ב-NASCAR 07.
ברנלי הוא אלכוהוליסט מחלים. לדבריו הוא רצה "לשתות את עצמו למוות" וכיום הוא מתחרט על כך שאי פעם שתה טיפת אלכוהול. לטענתו, שתייתו המופרזת בעבר גרמה לו לחלות בתסמונת קורסקוף. Dear agony היה התקליט הראשון של ברייקינג בנג'מין אי פעם שכתב ברנלי ללא שימוש באלכוהול.[דרוש מקור]
לברנלי בן אחד. הוא גרוש ונשוי פעם שנייה.
ג'ו פאס

| --- | --- |

 לידה:  13 בינואר 1929 ניו ברנזוויק, ארצות הברית 
 פטירה:  23 במאי 1994 (בגיל 65) לוס אנג'לס, ארצות הברית 
 שם לידה:  Joseph Anthony Jacobi Passalaqua 
 שם במה:  Joe Pass 
 מוקד פעילות:  ארצות הברית 
 תקופת הפעילות:  מ-1943 
 סוגה:  ג'אז 
 כלי נגינה:  גיטרה 
 חברת תקליטים:  Pacific Jazz Records, פבלו רקורדס, ACT מיוזיק, פנטזי רקורדס 
 פרופיל ב-IMDb
 
ג'ו פאס (באנגלית: Joe Pass‏ נולד כ-Joseph Anthony Passalaqua; ‏ 13 בינואר 1929 - 23 במאי 1994) היה גיטריסט ג'אז. סגנון נגינתו המשלב מהלכי "בס מהלך" (walking basslines) ושימוש בקונטרפונקט מלודי תוך כדי אלתור השפיעו על דורות של נגני גיטרה ג'אז.
שנותיו הראשונות

פאס נולד בניו ג'רזי למשפחה ממוצא סיציליאני וגדל בפנסילבניה. אביו היה פועל פלדה. כילד חלם להיות "קאובוי מזמר" לפי דמותו של ג'ין אוטרי, ששר וניגן שירי בוקרים עם גיטרה. אביו, שזיהה את כישרון הנגינה שלו, קנה לו את הגיטרה הראשונה בהיותו בן 9 ועודד אותו לנסות ולנגן כל מנגינה ששמע. בגיל 14 החל פאס להופיע ולנדוד בדרכים עם הרכבים מזדמנים. הוא הגיע לניו יורק, הופיע שם והתמכר לסמים. רוב שנות החמישים היה שרוי בניסיונות גמילה.
יצירתו

בשנות השישים עבר פאס ללוס אנג'לס והחל להקליט בחברת "פסיפיק ג'אז", בין היתר תקליטים שהפכו לשם דבר כמו Catch Me, Sounds of Synanon, Simplicity ו-For Django, שהוא מחווה לדג'נגו ריינהארדט, אשר פאס הושפע מסגנונו ושילב אותו עם סגנון הארד בופ והשפעות של צ'ארלי פארקר ליצירת סגנונו הייחודי. ב-1963 זיכה אותו המגזין דאון ביט בפרס "הכישרון המבטיח" (מילולית: New Star Award).
באותן שנים הופיע בטלוויזיה כנגן לצידם של פרנק סינטרה, שרה ווהן ואמנים אחרים ובתוכניות "טונייט שואו" עם ג'וני קרסון, "תוכניתו של מרב גריפין" ותוכניות נוספות.
בראשית שנות השבעים שיתף פעולה עם הגיטריסט הרב אליס ועם הבסיסט ריי בראון והמתופף ג'ק האנה וכתב את ספרו החשוב (אחד מן הספרים העיקריים ללומדי גיטרה ג'אז) Joe Pass Guitar Style.
ב-1974 הקליט את תקליט הסולו "וירטואוזו" בחברת פאבלו וניגן בטריו עם הפסנתרן אוסקר פיטרסון והבסיסט נילס-הנינג ארסטד פדרסן, עמם זכה בפרס גראמי עבור הופעת ההרכב הטובה ביותר לאותה שנה. בהמשך ניגן עם אמנים רבים בהרכבים שונים ביניהם עם דיזי גילספי, דיוק אלינגטון, קאונט בייסי ואחרים. כמו כן הקליט ארבעה תקליטים עם אלה פיצג'רלד שזכו להצלחה רבה: Take Love Easy (1973)‎,‏ Fitzgerald and Pass... Again (1976)‎,‏ Speak Love (1983)‎,‏ (Easy Living (1986.
פאס נפטר מסרטן הכבד בלוס אנג'לס בגיל 65.
לקריאה נוספת

Mel Bay Presents Joe Pass "Off the Record". Mel Bay, 1993. ISBN 1-56222-687-8
Complete Joe Pass. Mel Bay, 2003. ISBN 0-7866-6747-8
Miyakaku, Takao. Joe Pass. Tokyo: Seiunsha, 2000. ISBN 4-434-00455-7(אוסף צילומים)
ג'ורג'י גלן

| --- | --- |
אין תמונה חופשית
 לידה:  20 באפריל 1956 (בת 68) הלנסבוראו, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1986 
 פרופיל ב-IMDb
 
ג'ורג'י גלן (באנגלית: Georgie Glen; נולדה ב-20 באפריל 1956) היא שחקנית סקוטית, הידועה מהופעותיה בתיאטרון ובטלוויזיה.
ביוגרפיה

גלן נולדה בהלנסבורו שבמחוז ארגייל וביוט בסקוטלנד.
תפקידה הבולט ביותר הוא בדמות האנה מור בסרט "רוחות של חופש" משנת 2006. היא גילמה את אמו של ג'ון ראסקין בדרמה "רומנטיקנים נואשים" על אנשי האחווה הפרה-רפאליטית. גלן הופיעה בדמות סרג'נט ג'ניפר נוקס בסדרת הטלוויזיה "בקצב הלב", ושיחקה בתפקיד ראש מחלקת ההיסטוריה, אודרי מקפול, בסדרה "דרך ווטרלו" של BBC One.
עוד בטלוויזיה הופיעה גלן בסדרה "הממלכה הקטנה" וב-2011 שיחקה בסיטקום "The Royal Bodyguard". בקולנוע שיחקה גלן בתפקיד קטן בסרט "השבוע שלי עם מרילין" לצדן של ג'ודי דנץ' ומישל ויליאמס. ב-2012 הופיעה בסרט "עלובי החיים" בתפקיד מאדאם בטיסטין.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 | הוד מלכותה גברת בראון | Mrs. Brown | ליידי צ'רצ'יל |  |
| 1998 | שייקספיר מאוהב | Shakespeare in Love | מלווה של המלכה |  |
| 2000 | הערפד הקטן | The Little Vampire | אורח במסיבה |  |
| 2003 | נערות לוח השנה | Calendar Girls | קאתי |  |
| 2006 | רוחות של חופש | Amazing Grace | האנה מור |  |
| 2008 | קלת דעת | Easy Virtue | גברת לנדריג'ין |  |
| 2011 | היסטריה | Hysteria | גברת פרסונס |  |
| 2012 | עלובי החיים | Les Misérables |  |  |
| 2015 |  | Where Do We Go from Here? | אישה בבר |  |
| 2016 | ג'קי | Jackie | רוז קנדי |  |
| 2019 |  | Get Duked! | הדוכסית |  |
הערות שוליים

↑  "BBC One - Waterloo Road, Series 8, Episode 1". Bbc.co.uk. 1970-01-01. נבדק ב-2012-08-11.
↑  Amazing Grace (2006) Full Cast & Crew
| --- | --- |
בקרת זהויות :  GND: 1061539806  LCCN: no2012037854  MusicBrainz: 1e130aa5-2e2c-47aa-bc1b-9a9236d8b124  VIAF: 233256482   WorldCat (עם VIAF): 233256482
ברוך נחשון

| --- | --- |

 לידה:  30 באוגוסט 1939 ט"ו באב ה'תרצ"ט המנדט הבריטי חיפה, פלשתינה (א"י)
 פטירה:  13 בספטמבר 2021 (בגיל 82) ח' בתשרי ה'תשפ"ב ישראל קריית ארבע, ישראל
 מקום קבורה:  בית העלמין היהודי העתיק בחברון 
 לאום:  ישראלי
 מקום לימודים:  בית הספר לאמנויות חזותיות 
 תחום יצירה:  ציור
 זרם באמנות:  ריאליסטי נאיבי
 הושפע על ידי:  שלמה נרינסקי (נראני)
 www.nachshonart.com
 
רפאל ברוך נחשון (ט"ו באב ה'תרצ"ט, 30 באוגוסט 1939 – ח' בתשרי ה'תשפ"ב, 13 בספטמבר 2021) היה צייר ישראלי, חסיד חב"ד.
ביוגרפיה

נולד בחיפה ללאה ומנחם נחשון. עוד בילדותו אהב להתבונן בנוף ההררי שנשקף מביתו. לדבריו: "בכל בוקר ראיתי את רועי-הצאן הערביים, עולים בהר, אל המרעה וחוזרים לעת ערב. אהבתי את הצמחים שנחבאו בין הסלעים והשתעשעתי בבוץ, המחליף צורותיו עם כל מדרך כף רגל. העדות המוסמכת על כשרוני, שמעתי מפי הגננת שלי, שהעניקה לי דף וצבעים, כל אימת שעשיתי מהומות בגן הילדים".
בשנים 1950–1958 למד אצל האמן שלמה נראני (נרינסקי), תלמידו של פול סזאן, שפתח לו שער לאמנות. למד בישיבת כרם ביבנה. לאחר שהתקרב לחסידות חב"ד נסע ללמוד בישיבת תומכי תמימים בלוד. לאחר כשנה התגייס לצה"ל. בשנת 1963 התחתן עם שרה. באותה שנה הם ביקרו אצל הרבי מלובביץ' שהעניק לו מלגה לשנת לימודים בבית הספר לאמנות–ויזואלית בניו יורק, ואמר לו: "דורות רבים עברו וחוש הציור בכשרות לא ניתקן – ואתה תתקן".
לאחר מלחמת ששת הימים, הצטרף אל הקבוצה הראשונה של המתנחלים בחברון. בשנים הראשונות הסתובב ברחבי העיר וצייר בשחור לבן. לימים, פתח גלריה ליד מערת המכפלה.
בשנת 1978 פתח תערוכה במרכז העולמי של חב"ד. בתערוכה זו ביקר האדמו"ר מלובביץ', בביקור יחיד מסוגו, ואף העיר את הערותיו על פרטי הציורים. כמו כן, ערך תערוכות באנגליה, אוסטרליה, ארגנטינה, יפן, ארצות הברית ועוד.
נחשון התגורר בקריית ארבע. נפטר ב-13 בספטמבר 2021, ונקבר בבית העלמין היהודי העתיק בחברון. הותיר אחריו אישה, שרה, 5 בנים ו-5 בנות. חתנו, ויקטור עטיה, הוא שליח חב"ד בחברון. חתנו ארז קרלנשטיין, הוא מנכ"ל מוסדות חב"ד ברחובות ונכדו הוא המוזיקאי דוידי נחשון.
יצירתו

ביצירותיו, היה מתרגם נחשון לשפת הציור מחזות מסיפורי המקרא וממדרשי חז"ל, ממראות הטבע ומהחזיונות של הנביאים. יש ביצירותיו השפעות מהאמנות הפרסית וההודית ומכל מה שמגיע אליו מהלימוד בכתבי הקודש.
נחשון השתדל להפיק הרמוניה מלאה, בצבעים ובצורות ומשתמש הרבה בדימויים יהודיים כמו בית המקדש, מנורת שבעת הקנים, נרות, רימונים ושופרות.
נחשון סיפר כי: "בטרם שאתחיל ואחרי שאני מסיים, אני מודה לה', שנטע בי את הכשרון, ההשראה והיכולת".
סגנון העבודות של ציורי השמן על הקנבס הוא ריאליסטי-נאיבי.
השפעה

דמותו הייחודית של נחשון כאמן יהודי חסידי, היוותה השראה לסופר חיים פוטוק שעליה ביסס את התמה בספרו "שמי הוא אשר לב" ("My Name Is Asher Lev") המספר על בחור צעיר, המבקש להפוך לצייר. העלילה עוסקת בנפתוליו עם הצדדים ה"טמאים" של אמנות הציור, תוך לבטים מול המשפחה והרבי.
פרשת קבורתו של אברהם ידידיה נחשון

בחורף 1975 נולד למשפחת נחשון בן. ברית המילה נערכה במערת המכפלה, והייתה הראשונה שנערכה שם, חרף איסור הממשל הצבאי, והתינוק נקרא בשם אברהם ידידיה. כעבור ארבעה חודשים נפטר התינוק ממוות בעריסה, ואימו שרה החליטה כי התינוק ייקבר בבית העלמין העתיק בחברון, שמאז הרוגי הטבח בתרפ"ט לא נקברו בו יהודים. הממשלה התנגדה לקבורה זו, והוראה על כך יצאה מראש הממשלה יצחק רבין ושר הביטחון שמעון פרס. אולם בעקבות התעקשותה של האם, אשר צעדה ברגל לעבר בית הקברות העתיק כשהתינוק המת בידיה, הסכים לבסוף שר הביטחון לקבורת התינוק בבית הקברות. היישוב היהודי בחברון רואה בקבורה זו את הצעד הראשון בחידוש היישוב היהודי בתוך העיר חברון, שכן בעקבות הקבורה עלה צורך להציב שמירה על בית הקברות, דבר שהחל את הנוכחות האזרחית בתוך חברון עצמה. בין הדמויות הבולטות שעסקו בשמירה על בית הקברות היה פרופ' בן ציון טבגר, שפעל רבות לשחזורו ולהחזרת היישוב היהודי בחברון.
לקריאה נוספת

מאיר עוזיאל, חופש הביטוי, מעריב, 4 בפברואר 2004
הכול בגלל ניגון קטן, שיחת השבוע גיליון 38, י' באלול תשמ"ז
הערות שוליים

↑  שלמה מן, ברוך דיין האמת: הצייר החסידי הרב ברוך נחשון, נפטר בגיל 82, אתר col ז' בתשרי תשפ"ב
↑  גלריה מהביקור | פנחס גולד, ריאיון עם נחשון על האירוע באתר שטורעם תמוז תשס"ו. | הצייר ברוך נחשון בתערוכה שהרבי מלובביץ' בא לבקר מיוחד, JEM
↑  ראו ריאיון עם נחשון במגזין הווידאו תורת חיים תוכנית 392.
↑  משפחת נחשון, ב"אתר חברון"
| --- | --- |
בקרת זהויות :  ICIA: 275191  NLI: 987007308521705171  ISNI: 0000 0000 8484 4040  LCCN: n87873173  VIAF: 121350491   WorldCat (עם VIAF): 121350491
ג'ורג'י הייד-ליס

| --- | --- |

 לידה:  16 באוקטובר 1892
 פטירה:  23 באוגוסט 1968 (בגיל 75)
 ידועה בשל:  טכניקת הכתיבה האוטומטית האוקולטיסטית בה התנסתה עם בעלה ויליאם בטלר ייטס, למשך שמונה שנים ואשר הניבה את הספר חזון
 בן זוג:  ויליאם בטלר ייטס
 
ג'ורג'י הייד-ליס (באנגלית: Georgie Hyde-Lees; נולדה בשם ברטה הייד-ליס, 1892 – 1968) הייתה בתם של אדית' אלן (נלי) וג'ילברט הייד-ליס, אשתו של המשורר וויליאם באטלר ייטס.
ביוגרפיה > ראשית חייה

ג'ורג'י נולדה בעיירה פליט, שבמחוז המפשייר, אנגליה, ב-16 באוקטובר 1892. כשמלאו לה כמה שנים בלבד, בהיותה ילדה, נישואי הוריה כשלו בשל האלכוהוליזם של אביה. אמנם הייתה לו מספיק הכנסה כדי לפרנס את המשפחה, אולם אשתו הייתה נתונה במצב החברתי המביך בתור "אישה נשואה ללא בעל". המשפחה אימצה לעצמה סגנון חיים בוהמייני עמום, הרבתה לנדוד ולנסוע לעיתים קרובות בבתים ברחבי המדינה ובילתה פרקי זמן ארוכים בביקור של קרובי משפחה.
היא למדה במספר בתי ספר בשכונת נייטסברידג' שבלונדון ובבתי הספר לאמנות שבעיר, למדה שפות, אמנויות קלאסיות וכמו כן פסנתר. היא הפכה להיות חברתה הקרובה של דורות'י שייקספיר, אשר גילתה חיבה רבה כלפי ג'ורג'י וחלקה עמה תחומי עניין רבים למרות שהייתה בוגרת ממנה בשש שנים. לאחר מותו של אביה, בשנת 1909, אמה של ג'ורג'י, נישאה לדודה של דורות'י, הנרי טאקר, אחיה של אוליביה שייקספיר, והם עברו להתגורר בעיירה קנסינגטון.
ביוגרפיה > נישואים לוויליאם בטלר ייטס

אמה של ג'ורג'י נהגה לארח לעיתים קרובות מוזיקאים ואמנים צעירים עמם היא נפגשה לאחרונה בטרקלינה של אוליביה שייקספיר, אשר רבים מהם הפכו למודרניסטים ידועים, כגון: עזרא פאונד, וולטר רומל ופרדריק מאנינג. ג'ורג'י נהגה להמשיך לסייר באחוזות הכפריות עם אמה ובנות משפחת שייקספיר, אוליביה ודורות'י. זה היה בהיותה בת שבע עשרה, בוקר אחד, בחברתן של אוליביה ודורות'י, כאשר היא פגשה לראשונה את המשורר האירי ויליאם בטלר ייטס במוזיאון הבריטי ושוב באותו אחר הצהריים במהלך אירוע מסיבת תה טיפוסי, בבית השייקספירים.
שבע שנים מאוחר יותר, כאשר היא הייתה בת 25 והוא בן 52, ייטס ביקש מג'ורג'י להינשא לו. רק כמה שבועות קודם לכן, איזואלט גון, בתה של מוד גון, האישה שייטס אהב במשך שנים כה רבות, דחתה את הצעת הנישואין של ייטס. ג'ורג'י וייטס נישאו אך שלושה שבועות מאוחר יותר, ב-20 באוקטובר 1917, במשרד רישום ציבורי, כאשר העדים שליוו אותם היו אמה ועזרא פאונד. במהלך ירח הדבש, בעוד ייטס היה עדיין מהרהר על דחייתה של איזואלט, ג'ורג'י החלה בסוג מסוים של כתיבה אוטומטית אשר ריתקה אותו. ייטס כתב והעיד על אותה חוויה פסיכוגרפית, או אוטומטיזם, במסגרת מה שיהיה מאוחר יותר לספר חזון, כדבר שהחזיק את הנישואים יחד במשך שנים רבות. כעבור שנת נישואים אחת, ייטס הכריז בפניה, ששמה ג'ורג'י, הוא שם בלתי נסבל ולכן קיצר את שמה לג'ורג'.
ביוגרפיה > חיים אישיים

לזוג נולדו בת ובן: אן (ציירת ומעצבת במה) ומייקל (פרקליט ופוליטיקאי).
ג'ורג'י נפטרה ב-23 באוגוסט 1968.
לקריאה נוספת

Foster, R.F. W.B Yeats: A Life. Oxford University Press, 1997. ISBN 0-19-211735-1
Saddlemeyer, Ann. "George Hyde-Lees: More than a Poet's Wife". in Norman Jeffares Yeats the European. Barnes and Noble Books, 1989. ISBN 0-389-20875-2
הערות שוליים

↑  "Becoming George: The Life of Mrs WB Yeats" The Guardian, 26 October 2002. Retrieved on April 18, 2011
↑  Foster, 437
↑  Saddlemeyer, 194
↑  An Imperfect Life: On George and W.B. Yeats, Perfection of the life or of the work? The correspondence between W.B. Yeats and his wife George shows the complexities of art and life entwined. By James Longenbach
| --- | --- |
בקרת זהויות :  NLI: 987007299207005171  BnF: cb13577216h (data)  GND: 124347657  ISNI: 0000 0000 7248 6944  LCCN: n85185327  NKC: jx20050517011  NTA: 242149901  SNAC: w6k652nd  SUDOC: 073743402  VIAF: 69099131   WorldCat (עם VIAF): 69099131
ג'רמיין ג'קסון

| --- | --- |

 לידה:  11 בדצמבר 1954 (בן 69) גארי, ארצות הברית 
 שם לידה:  Jermaine La Jaune Jackson 
 שם במה:  Muhammad Abdul-Aziz 
 מוקד פעילות:  ארצות הברית 
 תקופת הפעילות:  מ-1964 
 מקום לימודים:  תיכון בירמינגהאם 
 סוגה:  מוזיקת פופ 
 שפה מועדפת:  אנגלית 
 כלי נגינה:  גיטרה בס, גיטרה 
 חברת תקליטים:  אריסטה רקורדס, אפיק רקורדס, סטילטאון רקורדס 
 צאצאים:  Jaafar Jackson 
 פרסים והוקרה:  מסדר הרפובליקה של גמביה 
 www.jermainejackson.com
 פרופיל ב-IMDb
 
ג'רמיין ג'קסון (באנגלית: Jermaine Jackson; נולד ב-11 בדצמבר 1954) הוא זמר, פזמונאי וגיטריסט אמריקאי, בן משפחת ג'קסון. הוא היה חבר בלהקת חמישיית הג'קסונים, יחד עם ארבעה מאחיו, משנת 1962 עד 1975. ג׳רמיין היה הסולן המוביל השני בלהקה (אחרי אחיו מייקל), וניגן בגיטרה בס.
קריירה

הוא היה הזמר המוביל בכמה מהשירים שלהם, והשתתף בשירה בשירים רבים אחרים, כולל הלהיטים הגדולים, כגון "I'll Be There" ("אני אהיה שם)", "I Want You Back" (אנ') ("אני רוצה אותך בחזרה"), "When the Rain Begins to Fall" (אנ') ("כשהגשם מתחיל לרדת", דואט עם פיה זאדורה (אנ')) ו"דינמיט".
כאשר עזבה הלהקה את חברת התקליטים מוטאון, והתאגדה כ"חמישיית הג'קסונים", נשאר ג'רמיין עם מוטאון, בשל נאמנותו למייסד מוטאון ברי גורדי, שלבתו הוא היה נשוי. הוא הוחלף בלהקה על ידי אחיו הצעיר רנדי (אנ').
הוא הצטרף מחדש לחמישית הג'קסונים בשנת 1983, ונשאר שם במהלך פרידות ואיחודים שונים.
לג'רמיין הייתה גם קריירת סולו מצליחה, לצד זו של אחיו של מייקל, והיו לו כמה להיטים בצמרת 30 הלהיטים, לאורך כל שנות ה-70 וה-80.
הוא גם הפיק והקליט דואטים עם הזמרת האמריקנית ויטני יוסטון בשנים הראשונות בקריירה שלה, והיה המפיק של להקת "Switch".
בשנת 2007 השתתף בגרסה הבריטית לתוכנית המציאות "האח הגדול VIP" בה הוא זכה להיכנס ראשון לבית מכלל הדיירים ובגמר הגיע למקום השני לאחר זכייתה של השחקנית ההודית שילפה שטי.
בל X-22

בל X-22 (באנגלית: Bell X-22) היה מטוס V/STOL (ריחוף והמראה/נחיתה אנכית) בעל ארבעה מדחפים בעלי יכולת לשנות את כיוונם. תפקידו של הX-22 היה לבחון בין היתר את יעילות ה-VTOL במטוסי תובלה כמו קודמו ההילר X-18, ויורשו הבל XV-15. אחת הדרישות שהיה על המטוס למלא הוא שמירה על מהירות של 525 קמ"ש (283 קשר) בטיסה אופקית.
תכנון ופיתוח

ב-1962 הצי האמריקני הודיע על רצונו לרכוש שני אבות טיפוס של מטוס בעל יכולות VTOL שיונע באמצעות 4 מדחפים. חברת בל שהייתה בעלת ניסיון במטוסי VTOL ויכלה לספק דגם של המטוס המבוקש. ב-1964, אב הטיפוס, שכונה בחברת בל מודל D2127, הוזמן על ידי הצי וקיבל את השם X-22.
פרופלורים בעלי שלושה להבים הותקנו על כל אחת מארבע הכנפיים של המטוס. תמרון המטוס הושג על ידי הטיית המדחפים יחד עם שימוש בהגה הגובה והמאזנות שמוקמו בזרם הדחף של המדחפים.
היסטוריה מבצעית

טיסת הבכורה של אב הטיפוס בוצעה ב-17 במרץ 1966. בשונה ממטוסי VTOL שקדמו לו, שינוי המצב מריחוף לטיסה אופקית הצליח בצורה טובה.
בשל כישלון של רכיב כלשהו, שתואר על ידי טייס המבחן, סטנלי קאקול, כמרכיב היחיד שאינו מיותר בשרשרת הכוח, התרסק אב הטיפוס ב-8 באוגוסט 1966, טכנאים "הפשיטו" אותו על מנת שהחלקים שנלקחו ישמשו חלקי חילוף לאב הטיפוס השני. המטוס נשאר בשימוש כסימולטור למשך זמן מה.
הX-22 השני טס לראשונה ב-26 באוגוסט 1967. מוקדם יותר באותה שנה, הוא צויד במערכות בקרה משוכללות יותר מתוצרת המעבדה האווירנאוטית קורנל, אשר שיפרו את ביצועי המטוס. למרות שהX-22 נחשב למטוס הטוב ביותר מסוגו באותו זמן, תוכנית הפיתוח שלו בוטלה. המהירות המרבית שנדרשה, 525 קמ"ש, לא הושגה. אב הטיפוס השני הועבר למעבדות קורנל לבדיקות נוספות. הטיסה האחרונה התרחשה בשנת 1988.
המטוס מוצג כיום בIra G. Ross Aerospace Museum שבניו יורק.
ראו גם

מטוסי ה-X
בל-בואינג V-22
ברנבאש ורגה

ברנבאש ורגה (בהונגרית: Barnabás Varga נולד ב-25 באוקטובר 1994 בסומבטהיי שבהונגריה) הוא כדורגלן הונגרי המשחק בעמדת החלוץ בקבוצת פרנצווארוש מליגת העל ההונגרית ובנבחרת הונגריה.
קריירת מועדונים

ורגה גדל באקדמיית אילס. הוא החל לשחק כדורגל בקבוצת SV אבראו מהליגות הנמוכות באוסטריה. ב-1 ביולי 2016 חתם ורגה במטרסבורג מהבונדסליגה האוסטרית, והחל לשחק בקבוצת המילואים של המועדון. הוא ערך 16 הופעות ליגה במדי הקבוצה הראשונה של המועדון, בהן הבקיע שער אחד.
ב-14 בינואר 2019 חתם ורגה בלפניץ מהליגה האוסטרית השנייה, במדיה ערך 29 הופעות ליגה והבקיע 11 שערים.
ב-16 בינואר 2020 חתם ורגה בגירמוט מליגת המשנה ההונגרית. בתום עונת 2020/21 העפיל עם הקבוצה לליגת העל ההודית. בסך הכל ערך 58 הופעות ליגה במדי המועדון, בהן הבקיע 26 שערים.
ב-1 ביולי 2022 חתם ורגה בפקשי מליגת העל ההונגרית. הוא ערך 31 הופעות ליגה במדי המועדון בעונת 2022/23, בהן הבקיע 26 שערים, וסיים כמלך השערים של ליגת העל ההונגרית באותה עונה.
ב-1 ביוני 2023 חתם ורגה על חוזה לשלוש שנים בפרנצווארוש מליגת העל ההונגרית.
קריירה בינלאומית

ב-27 במרץ 2023 ערך ורגה את הופעת הבכורה שלו בנבחרת הונגריה, בניצחון 3-0 על נבחרת בולגריה במסגרת מוקדמות יורו 2024. ב-20 ביוני 2023 הבקיע את שער הבכורה שלו בנבחרת, בניצחון 2-0 על נבחרת ליטא במסגרת מוקדמות יורו 2024.
נכלל בסגל נבחרת הונגריה ליורו 2024 וכבש במשחק הראשון של הונגריה בטורניר נגד שווייץ, במשחק עצמו הפסידה נבחרת הונגריה 1-3
תארים

ליגת העל ההונגרית : 2023/24
מלך השערים בליגה ההונגרית : 2022/23, 2023/24
הערות שוליים

↑  Hungarian national team top scorer joins Fradi באתר הרשמי של פרנצווארוש, 1 ביוני 2023 (באנגלית)
↑  Ryan Dabbs last updated, Hungary Euro 2024 squad: Marco Rossi's full team, fourfourtwo.com, ‏2023-09-21 (באנגלית)
| נבחרת הונגריה – יורו 2024 |
| --- | --- | --- |
|  1 גולאצ'י •  2 לאנג •  3 באלוג •  4 סאלאי •  5 פיולה •  6 אורבן •  7 נגו •  8 א. נאג' •  9 אדם •  10 סובוסלאי •   11 קרקז •  12 דיבוס • 13 שאפר •  14 בולה • 15 קליינהייזלר • 16 גזדאג • 17 סטיילס • 18 ז'. נאג' • 19 ורגה • 20 שאלאי • 21 בוטקה • 22 סאפאנוש • 23 צ'ובוט • 24 דרדאי • 25 הורבאט • 26 קטה • מאמן: רוסי |  1 גולאצ'י •  2 לאנג •  3 באלוג •  4 סאלאי •  5 פיולה •  6 אורבן •  7 נגו •  8 א. נאג' •  9 אדם •  10 סובוסלאי •   11 קרקז •  12 דיבוס • 13 שאפר •  14 בולה • 15 קליינהייזלר • 16 גזדאג • 17 סטיילס • 18 ז'. נאג' • 19 ורגה • 20 שאלאי • 21 בוטקה • 22 סאפאנוש • 23 צ'ובוט • 24 דרדאי • 25 הורבאט • 26 קטה • מאמן: רוסי | הונגריה |
בל אייר (מאוריציוס)

| --- | --- |
 מדינה:  מאוריציוס מאוריציוס
 מחוז:  מחוז פלאק
 גובה:  65 מטרים
 אוכלוסייה:  ‏
  ‑ בעיר:  17,605 (2011)
 קואורדינטות:  20°15′30″S 57°45′16″E﻿ / ﻿20.25823°S 57.75446383°E﻿ / -20.25823; 57.75446383 
  מפת מיקום  מפה מפורטת   (למפת מאוריציוס מוגדלת) פור לואי בו-באסין רוז-איל גודלנדס האוקיינוס ההודיבל אייר(למפת מאוריציוס רגילה) פור לואי בו-באסין רוז-איל גודלנדס האוקיינוס ההודיבל אייר  he tabBackground:;tabBorder:#aaa;defaultTab:0;
 
בל אייר (בצרפתית: Bel Air Rivière Sèche) הוא כפר השוכן במחוז פלאק (Flacq District) במאוריציוס.
גאוגרפיה

בל אייר ממוקם כ-28 ק"מ מבירת המדינה פור לואי.
אקלים

הטמפרטורה הממוצעת היא 21 מעלות צלזיוס. החודש הכי חם הוא דצמבר (24 מעלות צלזיוס). החודש הכי קר הוא יולי (18 מעלות צלזיוס). כמות המשקעים הממוצעת היא 615 מילימטרים בשנה. חודש פברואר הוא החודש שיש בו הכי הרבה גשם (208 מ"מ גשם), וחודש ספטמבר הוא החודש שיש בו הכי פחות גשם (6 מ"מ גשם).
תנועה ותחבורה

בל אייר ממוקם ליד הכבישים B59,‏ B55,‏ B28 ו-B27.
הערות שוליים

↑  "Table G1 - Resident population by geographical location, whereabouts on census night and sex" (PDF). Statistics Mauritius. 2011. p. 3 and 4. אורכב מ-המקור (PDF) ב-3 במרץ 2016. נבדק ב-19 בדצמבר 2012. {{cite web}}:  (עזרה)
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא יישובים באפריקה. אתם מוזמנים לתרום לוויקיפדיה ו.
ברנטה (אווז)

| ברנטה |
| --- | --- |
 ברנטה לבנת-לחי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: ברנטה
שם מדעי
 Branta ‏סקופולי, 1769

ברנטה (שם מדעי: Branta) או אווזים שחורים היא סוג של ברווזיים בסדרת האווזאים.
האווזים החיים באזור הפלארקטי, בייחוד אמריקה הצפונית וגם הוואי, ונוהגים לנדוד דרומה בזמן החורף ולשוב בזמן האביב. הם קרויים אווזים שחורים עקב סימני הזיהוי שלהם: רגליים וכפות רגליים כהות או שחורות לגמרי וסימנים על הראש, המקור והצוואר גם הם כהים או שחורים יחד עם אזורים לבנים והם בדרך כלל קטנים יותר משאר האווזים, אם כי יש יוצאים מן הכלל. הברנטות האירואסייתיות חיות יותר לאורך חופים ונפוצות מעט מאוד בפנים הארץ בניגוד לברנטות האמריקאיות.
מינים:
אווז ברנט (Branta bernicla)
ברנטה קנדית (Branta canadensis)
אווז מקרקר (Branta hutchinsii)
ברנטה לבנת-לחי (Branta leucopsis)
ברנטה אדומת-חזה (Branta ruficollis)
ברנטה הוואית (Branta sandvicensis)
גלריה

ברנטה קנדית
ברנטה הוואית
ברנטה אדומת-חזה
אווז ברנט
ג'ו סמית'

| --- | --- |

 לידה:  26 ביולי 1975 (בן 49) נורפוק שבוירג'יניה
 עמדה:  פאוור פורוורד
 גובה:  2.08 מטרים
 מספר:  1
 מכללה:  אוניברסיטת מרילנד
 דראפט:  בחירה מספר 1, 1995 גולדן סטייט ווריורס
 קבוצות כשחקן
 1995 - 1998   1998   1999 - 2000   2000 - 2001   2001 - 2003   2003 - 2006   2006   2006 - 2007   2007 - 2008   2008   2008 - 2009   2009   2009 - 2010   2010   2010 - 2011:  גולדן סטייט ווריורס   פילדלפיה 76'   מינסוטה טימברוולבס   דטרויט פיסטונס   מינסוטה טימברוולבס   מילווקי באקס   דנוור נאגטס   פילדלפיה 76'   שיקגו בולס   קליבלנד קאבלירס   אוקלהומה סיטי ת'אנדר   קליבלנד קאבלירס  אטלנטה הוקס   ניו ג'רזי נטס   לוס אנג'לס לייקרס
 הישגים כשחקן
 חמישיית הרוקיז של העונה (1996)   שחקן המכללות של השנה על שם נייסמית' (1995)
ג'וזף ליינרד סמית' (באנגלית: Joseph Leynard Smith; נולד ב-26 ביולי 1975) הוא כדורסלן עבר אמריקאי, ששיחק בעמדת הפאוור פורוורד. סמית' נבחר ראשון בדראפט 1995 על ידי גולדן סטייט ווריורס ובעונת הבכורה שלו הוא נבחר לחמישיית הרוקיז של העונה.